
Ministru kabineta sēdes protokollēmums

Rīkojuma projekts "Grozījumi Ministru kabineta 2023. gada 16. maija rīkojumā Nr. 276 "Par Eiropas Sociālā fonda Plus programmu materiālās nenodrošinātības mazināšanai 2021.–2027. gadam""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Labklājības ministrijai iesniegt Eiropas Komisijā apstiprināšanai Eiropas Sociālā fonda Plus programmas materiālās nenodrošinātības mazināšanai 2021.–2027. gadam (turpmāk – programma) konsolidēto redakciju.
· 4. Ja par apstiprināšanai iesniegto programmas konsolidēto redakciju ir saņemti Eiropas Komisijas komentāri, ar kuriem saskaņā:
· 4.1. būtiski mainās programma un tās plānotais investīciju apjoms, Labklājības ministrijai pirms tālākas virzības apstiprināšanai Eiropas Komisijā precizēt un iesniegt Ministru kabinetā apstiprināšanai programmas konsolidēto redakciju;
· 4.2. būtiski nemainās programma un tās plānotais investīciju apjoms, Labklājības ministrijai precizēt programmas konsolidēto redakciju atbilstoši Eiropas Komisijas sniegtajiem komentāriem un atkārtoti iesniegt programmas konsolidēto redakciju apstiprināšanai Eiropas Komisijā.
· 5. Labklājības ministrijai atbilstoši šā protokollēmuma 4.1. apakšpunktam pēc programmas konsolidētās redakcijas apstiprināšanas Ministru kabinetā atkārtoti iesniegt programmas konsolidēto redakciju apstiprināšanai Eiropas Komisijā.

